**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2022. szeptember 26-i ülésére**

**Javaslat a Savaria Megyei Hatókörű Városi Múzeum pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

A Savaria Megyei Hatókörű Városi Múzeum (a továbbiakban: Múzeum) részt kívánt venni a Nemzeti Kulturális Alap 2022 nyarán meghirdetett, önrészt és fenntartási kötelezettséget nem igénylő pályázatain. Tekintettel a pályázatok augusztus-szeptember eleji benyújtási határidejére, a Múzeumnak nem állt módjában jóváhagyási kérelemmel fordulni a Bizottsághoz.

Tekintettel arra, hogy az intézmény működéséhez jelentős összeggel járulnak hozzá a pályázati források, az intézmény minden pályázati lehetőséget megragad szakmai munkájának megerősítéséhez.

Előzőek alapján a Múzeum kéri a Bizottságot az alábbiak szerint benyújtott pályázataik utólagos jóváhagyásához:

**Népművészeti Kollégium**

„Körforgó” c. rendezvény megvalósítása a Vasi Skanzenben

Pályázott összeg: 1.998.000,- Ft

Önerőt és fenntartási kötelezettséget nem igényel

A program során felelevenítésre kerülnek eleink manapság is hasznosítható ismeretei, gyakorlati jártasságai, melyek összehangolódnak a mai kor emberének igényeivel. A mindennapokban hasznosítható, a testi-lelki-szellemi egyensúly fenntartásához, megőrzéséhez szükséges gyakorlatok kerülnek bemutatásra.

**Ismeretterjesztés és Környezetkultúra Kollégiuma**

Párhuzamos műtárgyesetek 2. c. ismeretterjesztő előadássorozat megvalósítása

Pályázott összeg: 1.065.000,- Ft

Önerőt és fenntartási kötelezettséget nem igényel

A pályázati támogatásból a Smidt Múzeum és a Szombathelyi Képtár állandó kiállításaihoz illeszkedő, iparművészeti témájú ismeretterjesztő előadások kerülnek megrendezésre.

A sorozat középpontjában az iparművészet és a szociológia kapcsolódása, a ruha és kiegészítők – divattörténet, valamint építészet, szabadidő hasznos eltöltése, tárgykultúra és design állnak.

**Ismeretterjesztés és Környezetkultúra Kollégium**

„Szombathelyi természetbúvár 3.” c. programsorozat megrendezése

pályázott összeg: 998.000,- Ft

Önerőt és fenntartási kötelezettséget nem igényel

A programmal Szombathely és Vas megye lakóinak kínál lehetőséget a Múzeum a környezettudatos életmód kialakítására. A 2021-ben elkezdődött és 2022-ben is megvalósult projekt folytatása lenne a benyújtott pályázat.

**Iparművészeti Kollégium**

Kortárs textilművészek (Bényi Eszter, Rományi László, Zelenák Katalin) alkotásainak megvásárlása

Pályázott összeg: 4.800.000,- Ft

Önerőt és fenntartási kötelezettséget nem igényel

Eszközfejlesztés a Schrammel-gyűjteményben

Pályázott összeg: 1.345.000,- Ft

Önerőt és fenntartási kötelezettséget nem igényel

**Képzőművészeti Kollégium**

4 db mű megvásárlása (Schrammel Imre és Győrfi András munkái)

Pályázott összeg: 4.500.000,- Ft

Önerőt és fenntartási kötelezettséget nem igényel

Az Iparművészeti és Képzőművészeti Kollégiumhoz benyújtott pályázatok célja a Szombathelyi Képtár textil- és kortárs képzőművészeti gyűjteményének gyarapítása, továbbá a múzeumpedagógiai, kiállításrendezői, gyűjteménykezelői munkák segítése.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. szeptember „ ”**

**/: Horváth Soma :/**

**HATÁROZATI JAVASLAT**

**…../2022. (IX.26.) GJB. számú határozat**

A Gazdasági és Jogi Bizottság a „Javaslat a Savaria Megyei Hatókörű Városi Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Savaria Megyei Hatókörű Városi Múzeum részvételét a Nemzeti Kulturális Alap alábbi, önrészt és fenntartási kötelezettséget nem igénylő pályázatain:

Népművészeti Kollégium

„Körforgó” c. rendezvény megvalósítása a Vasi Skanzenben

Pályázott összeg: 1.998.000,- Ft

Ismeretterjesztés és Környezetkultúra Kollégiuma

1. Párhuzamos műtárgyesetek 2. c. ismeretterjesztő előadássorozat megvalósítása Pályázott összeg: 1.065.000,- Ft
2. „Szombathelyi természetbúvár 3.” c. programsorozat megrendezése

pályázott összeg: 998.000,- Ft

Iparművészeti Kollégium

1. Kortárs textilművészek (Bényi Eszter, Rományi László, Zelenák Katalin) alkotásainak megvásárlása

Pályázott összeg: 4.800.000,- Ft

1. Eszközfejlesztés a Schrammel-gyűjteményben

Pályázott összeg: 1.345.000,- Ft

Képzőművészeti Kollégium

4 db mű megvásárlása (Schrammel Imre és Győrfi András munkái)

Pályázott összeg: 4.500.000,- Ft

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal